Doložka pre posudzovanie vplyvov

1.	Odhad dopadov na verejné financie:

Poskytnutie pomoci občanom formou návratnej výpomoci od Slovenskej konsolidačnej, a. s., ktorá je subjektom verejnej správy, nebude mať podľa metodiky ESA 95 dopad na schodok rozpočtu verejnej správy ani na verejný dlh, nakoľko pôjde o návratnú finančnú výpomoc poskytovanú za štandardných podmienok (úročenie, záložné právo).   	  

2.	Odhad dopadov na obyvateľov, hospodárenie podnikateľskej sféry a iných právnických osôb:

Vecný zámer predpokladá pozitívny vplyv na obyvateľov, pretože deklaruje, že banky spolu s vládou sú ochotné pomôcť občanom, ktorí stratili prácu v dôsledku hospodárskej krízy a nie sú schopní splácať úver na bývanie. Materiál nemá vplyv na hospodárenie podnikateľskej sféry a iných právnických osôb. 
 
3.	Odhad dopadov na životné prostredie:

Materiál nemá vplyv na životné prostredie. 

4.	Odhad dopadov na zamestnanosť:

Nepredpokladá sa vplyv na zamestnanosť.

5.	Odhad dopadov na podnikateľské prostredie:

Navrhovaný vecný zámer by nemal mať vplyv na podnikateľské prostredie.

6.	Odhad dopadov na informatizáciu spoločnosti:

Predkladaný vecný zámer nemá vplyv na informatizáciu spoločnosti.